
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.32/16/2011
	                                    Bucureşti, 8.02.2011 

                          PL x. 10/2011


RAPORT

asupra proiectului de Lege pentru ratificarea Acordului între Guvernul României şi Guvernul Republicii Franceze privind protecţia reciprocă a informaţiilor clasificate, semnat la Bucureşti la 28 septembrie 2010
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Acordului între Guvernul României şi Guvernul Republicii Franceze privind protecţia reciprocă a informaţiilor clasificate, semnat la Bucureşti la 28 septembrie 2010, trimis cu adresa nr. PL.x. 10 din 1 februarie 2011 şi înregistrat cu nr.32/16 din 02.02.2011. 


Consiliul Legislativ, cu nr.46/17.01.2011, a avizat favorabil acest proiect de lege.

Consiliul Suprem de Apărare a Ţării, prin Hotărârea nr.1/06.01.2011, a avizat proiectul de lege.


Acordul supus ratificării are ca obiect de reglementare protecţia reciprocă a informaţiilor clasificate în cadrul unor activităţi ce presupun cooperarea directă între Părţi,  precum şi încheierea şi derularea unor contracte clasificate între persoane juridice din România şi Franţa.

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

3. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.

4. La lucrările Comisiei au fost prezenţi 21 deputaţi din totalul de 24 de membri.

5. La dezbateri au participat în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, domnii  Marius Cristian Cap-Alb, director adjunct al Oficiului Registrului Naţional al Informaţiilor Secrete de Stat şi Mihai Ion, şef departament, în cadrul  aceluiaşi Oficiu.

În urma dezbaterilor, în şedinţa din 8 februarie 2011, membrii Comisiei, cu unanimitate de voturi, au hotărât să propună plenului Camerei Deputaţilor adoptarea acestui proiect de lege în forma prezentată. 
Preşedinte,

Costică CANACHEU

Consultant Andrei Voicu

Către

BIROUL PERMANENT
AL CAMEREI  DEPUTAŢILOR
Vă înaintăm, alăturat, RAPORTUL asupra pentru ratificarea Acordului între Guvernul României şi Guvernul Republicii Franceze privind protecţia reciprocă a informaţiilor clasificate, semnat la Bucureşti la 28 septembrie 2010, trimis cu adresa nr. PL.x. 10 din 1 februarie 2011 şi înregistrat cu nr.32/16 din 2 februarie 2011.

În raport cu obiectul şi conţinutul acestuia, proiectul de lege face parte din categoria legilor ordinare.

Preşedinte, 

Costică Canacheu 

